Unionin tuomioistuimen tuomio (yhdeksäs jaosto) 4.10.2024 – Valittajina UPL Europe Ltd ja Indofil Industries (Netherlands) BV ja muuna osapuolena Euroopan komissio
(Asia C-262/23 P)1
Muutoksenhaku – Kasvinsuojeluaineet – Täytäntöönpanoasetus (EU) 2020/2087 – Tehoaineen mankotsebi hyväksynnän uusimatta jättäminen – Asetus (EU) N:o 1107/2009 – Täytäntöönpanoasetus (EU) N:o 844/2012 – Kumoamiskanne
Oikeudenkäyntikieli: englanti
Asianosaiset
Valittajat: UPL Europe Ltd ja Indofil Industries (Alankomaat) BV (edustaja: C. Mereu, avocat)
Muu osapuoli: Euroopan komissio (asiamiehet: A Dawes ja M. ter Haar)
Tuomiolauselma
Unionin yleisen tuomioistuimen 15.2.2023 antama tuomio UPL Europe ja Indofil Industries (Netherlands) v. komissio (T-742/20, EU:T:2023:74) kumotaan siltä osin kuin siinä todetaan, että Euroopan komissio saattoi tehoaineen mankotsebi hyväksynnän uusimatta jättämisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta 14.12.2020 annetussa komission täytäntöönpanoasetuksessa (EU) 2020/2087 tukeutua Euroopan kemikaaliviraston arviointilautakunnan lausuntoon mankotsebin luokittelemisesta lisääntymiselle vaarallisten aineiden kategoriaan 1B.
Valitus hylätään muilta osin.
Asia palautetaan unionin yleiselle tuomioistuimelle neljännen kanneperusteen tutkimista varten.
Oikeudenkäyntikuluista päätetään myöhemmin.
____________
1 EUVL C 216, 19.6.2023.